b'\n_START_ARTICLE_\nOpen All Night\n_START_SECTION_\nPovijest\n_START_PARAGRAPH_\nOd deset pjesama s albuma, "Open All Night" je jedina koja uklju\xc4\x8duje elektri\xc4\x8dnu gitaru. Uz gitarski riff karakteristi\xc4\x8dan za Chucka Berryja, pjesma govori o cjelono\xc4\x87noj vo\xc5\xbenji neimenovanog protagonista kroz industrijski New Jersey na sastanak s njegovom djevojkom Wandom, konobaricom u restoranu Bob\'s Big Boy na Cesti 60._NEWLINE_"Open All Night" je objavljena kao singl u Ujedinjenom Kraljevstvu, ali nije se uspjela probiti na ljestvice. Objavljena je i u Nizozemskoj i \xc5\xa0panjolskoj. Iako nikad nije objavljena kao singl u SAD-u, toliko je pu\xc5\xa1tana na radijskim rock postajama da je dospjela na 22. poziciju Billboardove ljestvice Mainstream Rock Tracks._NEWLINE_Pjesma dijeli zajedni\xc4\x8dku stihovnu strukturu i teme s dvije druge Springsteenove pjesme. Prva je "State Trooper", s istog albuma. Druga je "Living on the Edge of the World", snimljena 1979., objavljena tek 1998. u sklopu box seta Tracks._NEWLINE_Springsteen je tijekom Sessions Band Toura 2006. neredovito izvodio pjesmu, a tada je bila transformirana u osmominutni honky-tonk broj. To je verzija koja se pojavljuje na CD-u i DVD-u Bruce Springsteen with The Sessions Band: Live in Dublin.'